[](http://www.mnz.gov.si/)

|  |
| --- |
| **Varna pot v šolo in domov**  Preventiva - Prometna varnost |
| Ob **začetku vsakega šolskega leta** je na cesti veliko razigranih otrok, ki še ne poznajo nevarnosti v prometu. Zato je zagotavljanje varnosti otrok v prvih septembrskih dneh ena najpomembnejših nalog policije. Vozniki, poskrbimo, da bodo naši otroci na svoji šolski poti varni!  **Na cestah veliko pogosteje kot med počitnicami srečujemo otroke, med njimi se jih mnogo poda v šolo prvič.** Skrb za tiste, ki prvič stopajo na šolske poti in ne poznajo nevarnosti, s katerimi se lahko srečajo na šolski poti in v vsakdanjem prometu, je izredno pomembna. Ob tem pa seveda ne smemo pozabiti tudi na učence, ki se po dolgih počitnicah vračajo v šole in so še razigrani.   Otroci so kot prometni udeleženci nepredvidljivi, prometne predpise si razlagajo po svoje (predvsem prometne znake, ki obveščajo o varni hoji), poleg tega ne zmorejo pravilno oceniti hitrosti in oddaljenosti bližajočega se vozila. **Zato moramo za njihovo varnost skrbeti predvsem drugi udeleženci v cestnem prometu.**    [**Pobarvanka "Varno na poti v šolo in domov"**](http://www.policija.si/images/stories/Publikacije/PDF/PobarvankaVarnoVSolo.pdf)pdf  [Dvignjena roka za varnost otroka](http://www.policija.si/index.php/component/content/article/56-sporoila-za-javnost/6461-preventivni-videoposnetki-za-varnost-otroka-dvignjena-roka-za-varno-pot-v-olo-dvignjena-roka-za-varnost-otroka) (videoposnetki PU Celje)    VarnoNaPotiVSolo  Policist spremlja prvošolčke čez prehod za pešce  Otroci in mladoletniki spadajo v t. i. skupino **šibkejših prometnih udeležence**v, saj se zelo redko pojavljajo kot povzročitelji prometnih nesreč. **Vozniki moramo vozniki nanje še posebej paziti!**    Za večjo varnost otrok vam policisti svetujemo:     |  |  | | --- | --- | | **Starši!**     * Te in prihodnje dni čim več časa namenite **prometnovarnostni vzgoji** otrok! * **Preverite, kaj vaši otroci znajo in zmorejo**, ne le na šolski poti, ampak tudi na sprehodu, na kolesu ali v avtomobilu. * Pri tem ne pozabite, da **z lastnim ravnanjem dajete zgled** svojim otrokom! * Pri prevozu otroke dosledno zavarujte z **varnostnimi pasovi** oziroma jih prevažajte zavarovane v ustreznih sedežih. * Tudi sami se vedno pripnite! | **Vozniki!**     * Kot udeleženci v prometu **bodite na otroke** in njihovo nepredvidljivost še **posebej pozorni!** * Temu **prilagodite tudi način svoje vožnje**. * Še posebej boditepozorni **v bližini vrtcev in šol ter krajev, kjer se morda otroci igrajo** (npr. na ulicah, na parkiriščih ...). |   VarnaPotVsolo01-m  **Otroci, preden prečkate cesto, najprej poglejte na levo, nato na desno in še enkrat na levo!**  Če ni nikogar, jo lahko prečkate.  **Zagotavljanje varnosti otrok je v prvih septembrskih dneh ena najpomembnejših nalog policije.** V skladu z usmeritvami na področju zagotavljanja varnosti cestnega prometa policisti ob začetku vsakega šolskega leta izvajamo ustaljene aktivnosti. **S stalno navzočnostjo ob šolah in šolskih poteh prispevamo k umirjanju prometa.**    Policijsko preventivno in represivno delo je usmerjeno predvsem v **problematiko otrok in mladoletnikov kot potnikov** ter v **nadzor nad upoštevanjem prometnih predpisov voznikov** na območjih, kjer se otroci najpogosteje zadržujejo.      VarnoPotVsolo04  **Aktivnosti policije so razdeljene v tri sklope:**   * **aktivnosti policije pred začetkom šolskega leta**   Pred začetkom šolskega leta policisti **pregledamo cestnoprometno signalizacijo** **v okolici šol** in o ugotovitvah obveščamo vzdrževalce cest. Vodstva šol opozarjamo na dolžnost varovanja otrok na šolski poti, **skupaj z vodstvom posamezne šole pa pripravimo načrte varnih poti v šolo** in predlagamo morebitne spremembe prometne ureditve.  Da bi zagotovili čim višjo raven prometne varnosti naših najmlajših, **šolam predstavimo tudi možnosti sodelovanja z drugimi institucijami** pri varovanju otrok (npr. z avtomoto društvi, združenji šoferjev in avtomehanikov, občinskimi sveti za preventivo in vzgojo v cestnem prometu). **Pridobimo tudi informacije o vsakodnevnih organiziranih prevozih otrok** v šolo in iz šole.   * **aktivnosti policije v prvih šolskih dneh**    V okolici šol policistiv prvih šolskih dneh izvajamo **poostren nadzor prometa**, še posebej med prihodom učencev v šolo in odhodom domov. **Preverjamo varno hojo otrok in prečkanje ceste**, **opremljenost prvošolčkov z rumenimi ruticami** in odsevnimi telesi za večjo varnost ob zmanjšani vidljivosti, **brezhibnost koles**, koles s pomožnim motorjem in koles z motorjem. Redno preverjamo tudi pravilno **uporabo varnostne čelade**. Policisti v začetku šolskega leta tudi poostreno **nadziramo tehnično brezhibnost vozil za prevoze otrok** ter uporabo **varnostnih pasov** in dodatne opreme za privezovanje otrok v vozilih, s katerimi starši vozijo otroke v šolo.    VarnaPotVsolo03-m    [**Pobarvanka "Varno na poti v šolo in domov"**](http://www.policija.si/images/stories/Publikacije/PDF/PobarvankaVarnoVSolo.pdf)pdf  Ob začetku šolskega leta policisti za starše prvošolčkov pripravljamo tudi **predavanja o prometni varnosti**. Učencem predavamo o prometni vzgoji in **jih spremljamo po šolskih poteh**, jim svetujemo in jih **učimo o pravilni udeležbi v prometu**, ob tem pa opozarjamo na morebitne nevarnosti.  Učencem prvih razredov v okviru projekta razdelimo tudi 30.000 [pobarvank Varno na poti v šolo in domov](http://www.policija.si/images/stories/Publikacije/PDF/PobarvankaVarnoVSolo.pdf), s katero je spoznavanje prometnih pravil in učenje pravilnega ravnanja v prometu zanimivejše, predvsem pa bolj učinkovito.     * **aktivnosti policije med šolskim letom**   Tudi sicer policisti med šolskim letom **preverjamo brezhibnost avtobusov za prevoz otrok na izlete** ter kontroliramo njihove voznike (preverjamo npr. počitek pred vožnjo, psihofizično stanje voznika, kontroliramo dokumente). Precej pozornosti posvečamo tudi **nadziranju organiziranih šolskih prevozov otrok** in prevozov otrok, ki jih opravljajo njihovi starši. Pri izboljševanju prometne varnosti **sodelujemo z mentorji prometne vzgoje** in vodstvi šol, pa tudi pri izvedbi **kolesarskih izpitov**.      VarnoPotVsolo06-m      **Cilji projekta** Varna pot v šolo in domov:   * zagotoviti varnost otrok v prometu, * zagotoviti partnersko sodelovanje z drugimi institucijami, * aktivno vključiti otroke v učenje o prometni varnosti in * krepiti pozitivno podobo policistov med otroki. |